( i3o ) 



Cum jam , quam optime possem , exposuerim , quaenam esset in oriente rerum 

 conditio , Alexandro magno moriente ; quomodo , prasterea , popuii graeci eodem 

 tempore erga Macedones essent animati; qui eorum ad libertatem recuperan- 

 dam inierint societatem} ideoque quasnam illi relaliones et inter se et cum Ma- 

 cedonibus haberent 5 neque quidquam fere omiserim , nisi commercia , de quibus 

 tamen , ut pole ad exteriores etiam relationes populorum Graecorum pertinen- 

 tibus , pauca deinde in universum proferam ; ad res mine interiores accedens , 

 de singularum civitatum conditione verba faciam et pro meis viribus indicabo , 

 quae earum esset morum , institutorum et opum ratio 5 quinam civium numerus 

 et ingenium j quid in reipublicae forma in pejorem aut in meliorem partem esset 

 immutatum. Quae vero e Macedonum victoriis et occupationibus non in singulas 

 tantum , sed in omnes simul graecas civitates sive bona sive mala redundarunt , 

 et ad earum imaginem ratione quidem incolarum numeri , religionis , artium 

 ac disciplinarum perfectius exprimendam conducere visa sunt, haec postea , ut 

 res poslulat , oratione persequar. 



GAPUT III. 



. 1. DE SPARTANIS. 



Eo tempore, de quo sermo mihi est instituendus,Lacedaemonii jam toto caelo 

 a se diversi erant. Nam e moribus et institutis , quae tarn diu vigiierant , non 

 minus quam ex amplissimo statu conciderant. Eorum opes concusserat Leuctrica 

 pugna , qua factum erat , ut Messeniam , unde potissimum valebant , amitte- 

 rent (i). Ab eo inde tempore non auctoritate amplius et potentia, sed cladibus 

 insignes fueruut. Status eorum interior hand melius quam exterior se habebat. 

 Tota fere senalus regumque potestas ad Ephoros pervenerat } plebs pauper 

 evaserat , quod omnia fere vectigalia pendere cogebatur ; licet nihil omnino sibi 

 proprium esset 5 res nummaria malo in loco posita erat (a) j agri antiquitus aequaliter 



(1) Depauw. Recherches pbilosophiques sur les Grecs, t. II. p. 208. 



(2) Aristot. rep. 1. II, 10. 



